তোফায়েল আহমদ
তোফায়েল আহমদ (২২ ফেব্রুয়ারি ১৯১৯ - ২৮ মার্চ ২০০২) একজন বাংলাদেশি শিক্ষাবিদ, লোকসংস্কৃতি গবেষক এবং লোকশিল্প সংগ্রাহক ছিলেন। তিনি বাংলাদেশের লুপ্তপ্রায় লোকশিল্প নিদর্শন সংগ্রহ ও সেগুলো নিয়ে গবেষণার জন্য সবচেয়ে বেশি পরিচিত। তিনি শিল্পাচার্য জয়নুল লোক ও কারুশিল্প জাদুঘরের পরিকল্পনা প্রণয়ন করেন এবং বাংলাদেশ জাতীয় কারুশিল্প পরিষদ প্রতিষ্ঠায় উল্লেখযোগ্য ভূমিকা পালন করেন। লোকসংস্কৃতিতে বিশেষ অবদানের জন্য ২০০১ সালে বাংলা একাডেমি তাকে সম্মানসূচক ফেলোশিপ প্রদান করে।